བོན་པོའི་གཞུང་ལུགས་ཟེར་ན་ཡང་དུས་ཕྱིས་ཀྱི་བསྒྱུར་བོན་ནམ་བོན་དཀར་གྱི་གཞུང་ལུགས་ནང་དུ་དམར་མཆོད་བྱེད་སྲོལ་མེད།དེང་དུས་ཀྱི་བོན་གྱི་བཀའ་བསྟན་ཟེར་བའི་ཡིག་ཆེ་དེ་ཚོ་དུས་རབས་བཅུ་པའི་སྔོན་དུ་ཤོག་ལྷེ་གཅིག་ཀྱང་མེད།ཏུང་ཧོང་ཡིག་རྙིང་ལས་བོན་ཟེར་བ་ཐར་ཐོར་རེ་ཡོད་པ་དེ་ཚོ་ལས་ནི་ལུག་བསད་ནས་རིམ་གྲོ་བྱེད་ཚུལ་སོགས་གསལ་ཡོད་པ་དེ་རེད།དེ་མ་ཡིན་པར་བོད་ཀྱི་གདོད་མའི་ཆོས་ལུགས་དེ་ནི་ཡིག་ཐོག་ལ་འཁོད་ཐུབ་པའི་གཞུང་ལུགས་ཚད་ལྡན་ཞིག་ག་ལ་ཡོད།བོད་དང་ཞང་ཞུང་གཉིས་ཆར་ལ་ཡི་གེ་མེད་པ་དང་དམར་མཆོད་རྒྱ་ཆེར་གཏོང་ཚུལ་སོགས་ནི་རྒྱའི་ཐང་ཡིག་གི་ནང་དུ་གསལ་གསལ་ཐིང་ཐིང་བྲིས་ཡོད་པ་དེ་རེད།